Mortal Kombat (film)
<s>Mortal Kombat je američki film iz 1995. godine koji je nastao prema planetarno popularnoj video igri Mortal Kombat.</s><s>Film ujedinjuje tri filmska žanra: SF, akciju i avanturu, a režirao ga je Paul W.S. Anderson.</s><s>To je ujedno i prvi film iz tzv. "Mortal Kombat serijala", koji je obuhvaćao filmski nastavak te mnogobrojne serije snimljene na tu temu.</s>

<s>Ratnici koji su iz video igre preslikani na film, a tumače važnije uloge su: Liu Kang (Robin Shou), Johnny Cage (Linden Ashby) i Sonya Blade (Bridgette Wilson), koji su predvođeni Raidenom, Bogom munje (Christopher Lambert) koji ih vodi na turnir Mortal Kombat.</s><s>Njihov cilj je spriječiti Shao Kahna, vladara Outworlda, njegovog vrača Shang Tsunga (Cary-Hiroyuki Tagawa) i njihove borce da ostvare 10. uzastopnu pobjedu na Mortal Kombat turniru.</s><s>Naime, vladaru podzemlja ona je bitna jer bi njome zavladao planetom Zemljom.</s>

<s>Glavna inspiracija za film bila je prva Mortal Kombat video igara, ali film također sadrži i elemente i likove iz video igre Mortal Kombat II.</s><s>Film Mortal Kombat snimljen je prvenstveno u Los Angelesu, dok su neke scene borbe snimljene na Tajlandu.</s>

<s>Film se u SAD-u počeo prikazivati 18. kolovoza 1995., u Velikoj Britaniji 20. listopada 1995., a u Australiji 26. prosinca 1995.</s><s>Film je dobro ocijenjen kod filmskih kritičara, te je širom svijeta ostvario zaradu koja se procjenjuje na oko 122 milijuna dolara.</s><s>Još i dan-danas smatra se da je ovo jedna od najboljih filmskih adaptacija neke video igre, dok je film kasnije dobio svoj nastavak - Mortal Kombat: Istrebljenje (1997.), kao i televizijske serije.</s>

<s>U Hrvatskoj je originalni naziv filma doslovno preveden kao "Smrtonosna bitka", dok se podzemni svijet "Outworld" prevodio kao "Vanjski Svijet".</s>

<s>Radnja 
Nakon svake generacije, započinje turnir Mortal Kombat.</s><s>Izmislili su ga "Stariji Bogovi" kako bi njime postavili granicu između Zemlje i Outworlda.</s><s>U filmu se ta dva svijeta nazivaju dvjema realnostima, odnosno Earthrealm (Zemlja) i Outworld (Podzemlje).</s><s>Vladar Outworlda, odnosno njegov car, Shao Kahn, čvrsto je odlučio pokoriti kraljevstvo Zemlje.</s><s>Kako bi to i postigao, mora pobijediti u deset uzastopnih Mortal Kombat turnira.</s><s>Vladarov vrač Shang Tsung doveo je Outworld do devet pobjeda te se sada održava onaj presudni, 10. turnir.</s><s>Jedino što sada stoji između Zemlje i vladareve sile zla, su tri čovjeka od kojih je svatko vođen s vlastitim razlozima.</s><s>Liu Kang na turnir dolazi osvetiti bratovu smrt, policajka Sonya Blade traži ubojicu svog partnera, dok akcijska filmska zvijezda Johnny Cage nastoji vratiti izgubljeno samopouzdanje.</s><s>Na putovanje ih vodi Raiden, Bog munje i zaštitnik Zemlje.</s><s>On je odabrao Liu Kanga, dok je vrač Shang Tsung na prijevaru doveo Sonyju i Johnnyja Cagea.</s><s>Tsungov ratnik Kano ubio je Sonyjinog partnera te uz laž doveo Sonyju na brod koji ratnike vodi na turnir Mortal Kombat koji se održava u Outworldu.</s><s>Lord Raiden, morat će naučiti svoju trojicu ratnika da duboko u sebi pronađu moć kojom će pobijediti Shang Tsunga i spasiti budućnost kraljevstva Zemlje.</s>

<s>Po dolasku na Shang Tsungov otok, Liu Kang primjećuje i potajno se zaljubljuje u princezu Kitanu.</s><s>To primjećuje i Shang Tsung koji Reptilu naređuje da pozorno prati Kitanu.</s><s>Shao Kahn, vladar Outworlda, svrgnuo je Kitanine roditelje s vlasti kako bi on došao na tron.</s><s>Kako bi ta vlast bila legitimna i prihvaćena, odlučio je Kitanu uzeti za podkćerku.</s>

<s>Sam turnir Mortal Kombat uskoro započinje.</s><s>Liu Kang pobjeđuje svojeg prvog protivnika dok Sonyja konačno dobiva priliku za osvetom te ubija Kanoa u borbi.</s><s>Johnny Cage kao prvog protivnika imao je Scorpiona.</s><s>Scorpion u borbi koristi vlastitu mogućnost teleportacije njih obojice, tako da se borba odvijala u velikom drvoredu te u Scorpionovoj jazbini gdje ga Johnny Cage pobjeđuje.</s><s>Liu Kang potajice se sastaje s Kitanom gdje mu ona daje savjete za sljedeću borbu.</s><s>Sljedeći Liu Kangov protivnik bio je Sub Zero koji se pokazao najtežim dosada, budući da ga se nije moglo poraziti.</s><s>Međutim, Liu Kang se prisjeća Kitanina savjeta te iz borbe izlazi kao pobjednik.</s><s>Vidjevši da borci sa Zemlje pobjeđuju previše, Shang Tsung u borbu šalje Goroa, četveroruko stvorenje te neporaženi prvak Mortal Kombata.</s><s>Goro počinje ostvarivati veliki niz pobjeda te Johnny Cage na tajnom razgovoru sa Shang Tsungom dogovora sljedeću borbu s Gorom.</s><s>Johnny Cage pobjeđuje Goroa više vlastitom snalažljivošću nego borilačkim vještinama.</s>

<s>Vidjevši da bi mogao izgubiti ovaj Mortal Kombat turnir, a time i apsolutnu vlast na Zemlji, Shang Tsung otima Sonyju te je teleportacijom odvodi u Outworld.</s><s>Sonyju je oteo zbog vlastite pretpostavke da je najlakši protivnik te da njegova pobjeda nad njom donosi toliko željenu vlast na Zemlji.</s>

<s>Budući da bog Raiden nema moći u Outworldu, Liu Kang i Johnny Cage odlaze tamo spasiti Sonyju.</s><s>Po dolasku u Outworld, Liu Kang ubija Reptila.</s><s>Obojica (Cage i Kang) susreću princezu Kitanu koja im govori o Outworldu, svojoj prošlosti te odluči s obojicom surađivati.</s><s>Svo troje se prerušavaju u sluge te odlaze na toranj dvorca u Outworldu gdje Shang Tsung drži Sonyju u zarobljeništvu.</s><s>Shang Tsung od Sonyje zahtijeva međusobnu borbu jer u protivnom "čovječanstvo" gubi na Mortal Kombat turniru te Zemlja prelazi pod vlast Outworlda.</s>

<s>Kitana, Liu Kang i Johnny Cage ubrzo se razotkrivaju te Kitana obavještava Shang Tsunga da je ometanje Mortal Kombat turnira ujedno i izdaja cara Outworlda te da zbog toga može izgubiti Zemlju.</s><s>Shang Tsung nakon toga izazove Johnnyja Cagea na dvoboj, ali Liu Kang intervenira te samoga sebe predlaže na dvoboj s Tsungom koji ovaj prihvaća.</s><s>Nakon duge i brutalne borbe, Shang Tsung se transformira u Chana, Liu Kangovog brata kojeg je Shang Tsung porazio i ubio na zadnjem Mortal Kombat turniru.</s><s>Naime, Shang Tsung je nastojao emotivnom manipulacijom u obličju Chana izbaciti Liu Kanga iz mentalne ravnoteže, govoreći mu, da mu oprašta što ga je ostavio da umre.</s><s>Liu Kang ne nasjeda na taj trik tvrdeći da nije odgovoran za njegovu smrt te da svako sam kroji vlastitu sudbinu.</s><s>Budući da nije uspio u namjeri, Shang Tsung se vraća u svoj prvotni oblik te se borba nastavlja.</s><s>U konačnici Liu Kang na Shang Tsunga izbacuje vatrenu loptu, nakon čega Tsung pada s balkona (gdje se borba odvijala) na mnoštvo oštrica koje su raspodijeljene po čitavom podu.</s>

<s>Njegovom smrću oslobađaju se tisuće duša kojima je vladao i otimao ih od poraženih ratnika (bilo svojih ili zemaljskih).</s><s>U tom trenutku Liu Kang se susreće s duhom svog mrtvog brata Chana koji mu govori da će uvijek biti na njegovoj strani sve dok ne budu ujedinjeni u zagrobnom životu.</s>

<s>Nakon toga ratnici se vraćaju na zemlju (Earthrealm) gdje redovnici Shaolin hrama slave njihovu pobjedu.</s><s>No, euforija je iznenada prekinuta kada se na nebu prikaže lik bijesnog Shao Kahna, cara podzemlja.</s><s>Kahn im zaprijeti kako je došao po njihove duše, dok Raiden uzvraća odgovorom "Ja ne mislim tako".</s><s>Svi ratnici, uključujući i Raidena, pripreme se u borbeni položaj te film tako završava.</s>

<s>Vjerojatno se Kahnovim pojavljivanjem, kod gledatelja dalo naslutiti da će biti snimljen nastavak, što se u konačnici i ostvarilo.</s>

<s>Glumačka postava 
 Robin Shou kao Liu Kang - bivši je redovnik Shaolin hrama koji dolazi na turnir Mortal Kombat kako bi osvetio bratovu smrt na prijašnjem Mortal Kombat turniru.</s><s>Među onima koji su konkurirali za tu ulogu bili su - Jason Scott Lee, Russell Wong i Phillip Rhee.</s><s>Linden Ashby kao Johnny Cage - filmska zvijezda koja odlazi na turnir kako bi samome sebi dokazao da njegove borilačke vještine nisu lažne, te vratio poljuljano samopouzdanje.</s><s>Uloga je prvotno namijenjena Jean-Claude Van Dammeu ali on je odbio ulogu zbog nastupa u filmu Street Fighter.</s><s>Osim njega, uloga je ponuđena i Tomu Cruiseu i Johnnyju Deppu.</s><s>Nakon tri odbijenice uloga je ponuđena Brandonu Leeju koji je prihvatio ulogu.</s><s>Nažalost, Brandon Lee je umro prije nego što je produkcija počela te je u petom "pokušaju" u konačnici ulogu dobio Linden Ashby.</s><s>Za razliku od Robina Shoua, Linden Ashby nije imao prethodnog predznanja o borilačkim vještinama.</s><s>Stoga je trenirao karate i tae kwon do specijalno za potrebe ovog filma.</s><s>Unatoč intenzivnim scenama borbe, ozljede na setu bile su minimalne, osim ozljede blago natučenog bubrega koju je Ashby pretrpio.</s><s>To se dogodilo tokom snimanja borbe sa Scorpionom.</s><s>Iako "nepotpisan", neke scene borbi Johnnyja Cagea izveo je kaskader JJ Perry.</s><s>Bridgette Wilson kao Sonya Blade - policajka koja traži ubojicu svojeg policijskog partnera.</s><s>Uloga je izvorna dodijeljena Cameron Diaz, ali ona je slomila zglob tijekom obuke borilačkih vještina prije snimanja filma.</s><s>Tako je Cameron Diaz zamijenila Bridgette Wilson kojoj je readatelj Paul W.S. Anderson u šali dao nadimak "RoboBabe".</s><s>Bridgette Wilson izvela je sama sve svoje scene borbi, odbijajući koristiti dvojnicu.</s><s>Christopher Lambert kao Raiden - Bog munje te zaštitnik Zemlje koji ratnike vodi na njihovom putovanju u Outworld.</s><s>Christopher Lambert dao je glas Raidenu u francuskoj sinkronizaciji Mortal Kombata.</s><s>Talisa Soto kao princeza Kitana - ona je posvojena kćer vladara Outworlda koja nastoji pomoći ratnicima Zemlje.</s><s>Za razliku od video igre, Kitana se u filmu pojavljuje bez maske.</s><s>Talisa Soto već je glumila s Cary-Hiroyuki Tagawom (Shang Tsung) 1989. u filmu Jamesa Bonda, "Dozvola za ubojstvo".</s><s>Cary-Hiroyuki Tagawa kao Shang Tsung - pohlepni i moćni čarobnak vladara Outworlda koji je primarni antagonist filma.</s><s>Tagawa je filmašima bio prvi i jedini izbor za lik Shang Tsunga.</s><s>Tsung je na filmu prikazan kao relativno mlađi čarobnjak kako bi se izbjegla prekomjerna šminka.</s><s>Time se lakše duplicirao Tagawin izgled s izgledom Shang Tsunga iz video igre.</s><s>Zanimljivo je spomenuti da je Tagawa na audiciju došao u kostimu, čitajući scenarij dok je sjedio na stolcu.</s><s>Trevor Goddard kao Kano - ubojica Sonyjinog partnera.</s><s>Ubio ga je na zahtjev Shang Tsunga, kako bi Sonyju varkom doveo na brod koji plovi na otok gdje se odvija Mortal Kombat turnir.</s><s>François Petit kao Sub Zero - jedan od Shang Tsungovih ratnika.</s><s>Kao što mu i ime govori (eng.), Sub Zero ima sposobnost zamrzavanja protivnika.</s><s>Postoji rivalstvo između Sub-Zeroa i Scorpiona, koje Shang Tsung spominje na početku filma.</s><s>François Petit slovio je za najboljeg poznavatelja borilačkih vještina od svih glumaca na setu.</s><s>Chris Casamassa kao Scorpion (Škorpion) - Shang Tsungov ratnik.</s><s>U video igri njegov je zaštitni znak bilo koplje, dok je na filmu ono zamijenjeno čelićnom zmijom kao harpunom koja mu izlazi iz proreza na dlanu.</s><s>Casamassa je prvotno bio angažiran da u filmu glumi statistu ratnika Outworlda, ali su producenti bili toliko impresionirani njegovim borilačkim vještinama da mu je ponuđena uloga Scorpiona.</s><s>Casamasa je glumio Scorpiona dok mu je glas u filmu "posudio" Ed Boon, ko-kreator Mortal Kombata.</s><s>Keith Cooke kao Reptil - stvorenje koji služi Shang Tsungu.</s><s>Reptil je oveći gušter s krilima čiji je oblik izrađen uz upotrebu računalno generirane slike, a ljudski oblik je uzet od Keitha Cookea.</s><s>Reptil izvorno nije uključen u film, te je dodan kao dodatak bez direktnog utjecaja na borbe unutar Mortal Kombat turnira.</s><s>Glumac Robin Shou i redatelj Paul W. S. Anderson tvrde da nisu poznavali oblik Reptila te je bilo teško snimati i glumiti u sceni u kojoj Liu Kang ubija prikrivenog Reptila.</s><s>Steven Ho kao Chan Kang - mlađi brat Liu Kanga kojeg je Shang Tsung ubio na 9. Mortal Kombat turniru.</s><s>Steven Ho je bivši nacionalni prvak u karateu te je glumio u 2. i 3. nastavku filmova o "Ninđama kornjačama".</s><s>Gregory McKinney kao Jax - Sonyjin partner na početku filma.</s><s>McKinney je prije filmske karijere služio u predsjedničkoj gardi američkih zračnih snaga.</s><s>Umro je od moždane aneurizme 12. travnja 1998.</s><s>Kevin Michael Richardson kao Goro (glas) - neporaženi prvak Mortal Kombat turnira i general vojske Outworlda.</s><s>Redatelj Paul Anderson prvotno je ulogu Goroa namijenio Ronu Livingstonu, no za filmski budžet bilo je previše skupo "živome glumcu" dodavati još dvije ruke.</s><s>Stoga je Goro (za razliku od Reptila) u potpunosti napravljen pomoću računalno generirane slike, te mu nije uzet ljudski oblik.</s><s>Naposljetku je K. M. Richardson "posudio" svoj glas Gorou.</s><s>Frank Welker kao vladar (car) Outworlda (glas) - vladar Ouworlda pojavljuje se na samome kraju filma kao slika njegova lica na nebu.</s><s>Kao i Goro, u potpunosti je računalno napravljen, te mu je Frank Welker samo "posudio" glas.</s><s>Također, pružio je i vokalne efekte za Goroa i Reptila.</s><s>Lloyd Kino kao djed Liu Kanga (kratka uloga).</s><s>Sandy Helberg kao redatelj najnovijeg filma Johnnyja Cagea (kratka uloga).</s><s>Peter Jason kao Master Boyd (kratka uloga).</s><s>Keneth Edwards kao Art Lean - prijatelj Johnnyja Cagea, pojavljuje se u kraćoj ulozi.</s><s>Njegov lik stvoren je isključivo za potrebe filma.</s>

<s>Marketing 
Martin Delrio napisao je knjigu koja se temelji na filmu Mortal Kombat.</s><s>1995., nekoliko mjeseci prije objavljivanja filma tvrtka Threshold izdaje animirani film "Mortal Kombat: The Journey Begins" na VHS-u i tadašnjem laserskom disku.</s><s>Animacija je napravljena na temelju računalno generirane slike, a animirani film pokazuje početke nekih glavnih likova iz filma.</s>

<s>Također, u marketinške svrhe prikazan je i zanimljiv 15-minutni film o događajima "iza scene" o kazališnoj obradi filma.</s>

<s>Box office i kritike 
Zanimljivo je da je film najprije prikazan u Izraelu i Argentini 13. srpnja 1995., dok je u američka kina stigao 18. kolovoza iste godine.</s><s>U Velikoj Britaniji, premijera filma bila je 20. listopada 1995., a u Australiji nakon Božića, 26. prosinca 1995.</s><s>U ostatku svijeta film je prikazan tek sljedeće godine.</s>

<s>U prvom tjednu prikazivanja, film je ostvario dobit od 23,2 mil. USD te je u tom kratkom roku "vratio" uložena financijska sredstva za njegovo snimanje.</s><s>Također, film je ostvario  drugo mjesto kao najgledaniji film u kolovozu u SAD-u, nakon filma Bjegunac iz 1993. sa Harrisonom Fordom i Tommy Lee Jonesom.</s>

<s>Tri tjedna zaredom film Mortal Kombat bio je najgledaniji film u američkim kinima te zaradio 70.454.098 USD u Americi, odnosno 122.195.920 USD kad se pridoda zarada od prikazivanja filma diljem Svijeta.</s><s>Popularnosti filma priključilo se i glazbeno soundtrack izdanje istog filma koje je ostvarilo platinastu naknadu u manje od dva tjedna.</s>

<s>Film se pokazao kao najuspješnija filmska adaptacija video igre, dok su slične adaptacije poput Super Mario Bros, Double Dragon i Street Fighter doživjele kritike te se pokazali kao financijska razočaranja.</s>

<s>Film Mortal Kombat doživio je mješovite kritike.</s><s>Filmski kritičar Gene Siskel dao je "palac gore" na američkoj filmskoj ljestvici "Siskel & Ebert".</s><s>"Rotten Tomatoes" dao mu je lošu ocjenu izraženu u postotku - 24%, dok je Metacritic filmu dao ocjenu 58 (od mogućih 100).</s><s>Kevin Thomas iz dnevnih novina Los Angeles Times film je nazvao "borilačkom akcijskom avanturom s čudesnim specijalnim efektima i duhovitim produkcijskim dizajnom koji učinkovito kombinira nadnaravni teror, mitsku priču o ubijanju zmaja, odiseju o spašavanju zarobljene princeze pa čak i duhovnu potragu za vlastitim sposobnostima."
Bruce Doines iz dnevnih novina The New Yorker o filmu je napisao: "glumci izgledaju kao da su žilavi i trenirani za akciju, a efekti su uvjerljivi.</s><s>Ali uskoro film postaje neinspirirana borba dobra i zla s jadnim, prostodušnim dijalozima."</s>

<s>Iza filma</s>

<s>Izbačene scene 
Iako navedena u scenariju, za potrebe filma nije snimljena scena u kojoj čarobnjak Shang Tsung dopušta junacima filma da pokopaju Art Leana i tuguju njegov gubitak.</s><s>U scenariju je bilo navedeno da su ga junaci pokopali u Vrtu skulptura, ispod kipa Kung Laoa.</s><s>To je jedino mjesto gdje se Kung Lao pojavljuje u bilo kojem od filmova, te ga i sam Shang Tsung nakratko spominje u filmu.</s><s>Također, iako napisana u scenariju, za film nije snimljena borba između Sonyje i Jadea, jednog od Shang Tsungovih ratnika.</s>

<s>Također, kao neprijateljski ratnici statisti, predviđeno je da to budu Tarkatan ratnici poput Barake, ali ta ideja je otkazana, te su statisti glumili obične ninja ratnike.</s>

<s>Zanimljivosti 
 Scene Outworlda snimljene su u Kaiser Steel Millu, Fontana, Kalifornija.</s><s>Danas je tamo trkaća staza.</s><s>Sve scene s Gorom snimljene su u Los Angelesu.</s><s>Scene sa samog Mortal Kombat turnira snimljene su na Tajlandu.</s><s>Budući da je ta lokacija bila teško dostupna, sva oprema i ekipa s filma dopremljeni su tamo u dugom kanuu.</s><s>Ukrasna glava zmaja na brodu Shang Tsunga je bezvrijedna skulptura uzeta sa smetlišta.</s><s>Film je izvorno trebao završiti Raidenovom rečenicom upućenom Liu Kangu i ostalim ratnicima: "Moram vam reći, bili ste sjajni".</s><s>Na snimanju je to promijenjeno.</s><s>Tako se u samoj konačnici pojavljuje lik bijesnog Shao Kahna na nebu, koji prijeteći govori: "Vi jadne budalne, dolazim po vaše duše", a Raiden mu govori: "Ja ne mislim tako", te se svi ratnici, uključujući i njega, pripreme u borbeni položaj, čime film završava.</s>

<s>Soundtrack 
Podrobniji članak o temi: Mortal Kombat (soundtrack)
 Tri pjesme čikaškog benda "Stabbing Westward" (omiljenog benda Johna Tobiasa, ko-kreatora Mortal Kombata) korištene su u filmu, no nisu uvedene u službeni soundtrack filma.</s><s>To su pjesme "Lost", "Lies", and "Can't Happen Here" koje se nalaze na njihovu albumu "Ungod".</s><s>Pjesma "Twist the Knife (Slowly)" benda "Napalm Death" u filmu je korištena s tri puta većom modulacijom od originalne pjesme.</s><s>Glazbeni video za pjesmu "Juke Joint Jezebel" benda KMFDM sadrži isječke borbi iz filma, no povučen je od strane MTV-a zbog pritužbi o nasilnom sadržaju spota.</s><s>Soundtrack Mortal Kombat nominiran je za američku nagradu "Golden Reel Award".</s><s>Osvojio je filmsku i TV nagradu "BMI Film Music Award".</s>

<s>Poveznice s video igrom 
Iako se film primarno temelji na prvoj video igri iz MK serijala, postoji nekoliko elemenata koji su preuzeti iz Mortal Kombat 2 video igre:
 Jax i Kitana uvedeni su u tek u drugoj MK video igri.</s><s>Nakon što na filmu pobjeđuje Scorpiona, Johnny Cage mu baca sliku s autogramom.</s><s>Ta scena je preuzeta iz MK 2 video igre.</s><s>U borbi s Liu Kangom, Reptil preuzima ljudski oblik.</s><s>Pritom se čuje glas koji najavljuje Reptila.</s><s>To je glas Shao Kahna kojeg se jednostavno preuzelo iz MK 2.
 Liu Kang u borbi s Reptilom koristi "Bicycle Kick", također preuzet iz MK2.</s><s>Pokriveni svećenici (Shadow Priest), koji se na filmu pojavljuju prije finalne borbe, najprije su se pojavili kao dio pozadine u MK 2.
 Shang Tsung svoj mladenački izgled "vraća" tek u drugoj računalnoj igri MK.</s><s>Outworld gdje se odvija većina radnje na filmu, ne spominje se u prvoj računalnoj igri MK.</s><s>Također, ni Shao Kahn se ne pojavljuje u prvoj računalnoj igri MK.</s>

<s>Obrada 
Filmska kompanija Warner Brothers odlučila je da će producirati obradu filma.</s><s>Projekt je trenutno u radu, dok je scenarij napisao Oren Uziel.</s><s>Prije nego što bi se taj projekt ostvario, studio se mora suočiti sa "pravnim izazovom"  protiv tvrtke Threshold Entertainment  koja posjeduje autorska prava na cjelokupni Mortal Kombat brand.</s><s>Naime, ta tvrtka podignula je tužbu protiv Warner Brothersa tvrdeći da im je WB "zamrznuo" razvoj video igara na temu Mortal Kombata.</s>

<s>Threshold Entertainment je izvorni idejni partner s tvrtkom Midway za sam Mortal Kombat film iz 1995., dok su tvrtke 2006. potpisale sporazum da naprave još jedan film na tu tematiku.</s><s>Tvrtka Midway je bankrotirala prošle godine te je Warner Brother prisvojio Midwayjeva prava.</s><s>Međutim, Threshold Entertainment inzistira na federalnom (saveznom) stečajnom postupku tvrtke kako bi se potvrdili potpisani ugovori s Midwayjem i tek onda prešlo u Warner Brothers.</s>

<s>Izvori</s>

<s>Vanjske veze</s>

<s>Akcije (filmovi)
Američki filmovi
Pustolovni filmovi
SF-filmovi
Filmovi o borilačkim vještinama</s>

